# Bosiljka Janjatović

### Izvor: Wikipedija

Bosiljka Janjatović (Rijeka (Sušak) 1936. - 2006.) je hrvatska povijesničarka. U Zagrebu je završila Klasičnu gimnaziju i Filozofski fakultet (povijest), na kojem je 1973. i doktorirala. Nakon diplomiranja kratko je radila u Muzeju u Sisku. Od 1962. zaposlena je u Hrvatskom institutu za povijest (tada Institut za historiju radničkog pokreta Hrvatske, kojeg je osnovao Franjo Tuđman). Bila je glavna urednica Časopisa za suvremenu povijest. Znanstvena savjetnica.

Specijalizirala se za hrvatsku povijest u razdoblju između dvaju svjetskih ratova. Objavila je više od dvije stotine rasprava i članaka u znanstvenim časopisima i zbornicima radova, uglavnom o temama iz tog razdoblja. Napisala je i nekoliko brošura o tematici sindikalnog pokreta, te pet knjiga. Posljednja objavljena knjiga (2002.) je Politički teror u Hrvatskoj 1918.-1935.; daje sustavni pregled uspostave centralizma u Prvoj Jugoslaviji, te režimskog terora protiv hrvatskih političara i stranaka, te protiv seljaka.

## [uredi] Vanjske poveznice

- Izvještaj sa predstavljanja knjige "Stjepan Radić: Progoni, zatvori, suđenja, ubojstvo" na strahicama Matice Hrvatske
- Znanstvena bibliografija Bosiljke Janjatović (CROSBI)

## [uredi] Djela

Objavljene knjige:

- Radnička politika Hrvatske seljačke stranke. Hrvatski radnički savez 1921.–1941., Zagreb, 1983.
- Optužnica i presuda članovima i simpatizerima KPJ iz Hrvatskog primorja 1934., Rijeka, 1984. (u suradnji s Petrom Strčićem)
- Povijest sindikalnog pokreta tekstilno-odjevnih radnika Hrvatske 1919.-1941., Zagreb, 1988.
- Kožarsko-prerađivački radnici u sindikalnom pokretu Hrvatske, Zagreb, 1989.
- Politički teror u Hrvatskoj 1918.-1935., Zagreb: Hrvatski institut za povijest, 2002.
- Stjepan Radić. Progoni, zatvori, suđenja, ubojstvo. 1889.–1928., Zagreb: Dom i svijet, 2003.

Dobavljeno iz "http://hr.wikipedia.org../../../b/o/s/Bosiljka_Janjatovi%C4%87_942c.html"

Kategorija: Suvremeni hrvatski povjesničari

##### Views

- Članak
- Razgovor
- Trenutna inačica

##### Traži